CELEX: 62008CN0412
Language: ro
Date: 2008-09-22 00:00:00
Title: Cauza C-412/08: Cerere de pronunțare a unei hotărâri preliminare introdusă de Finanzgerichts Baden-Württemberg (Germania) la 22 septembrie 2008 — Swiss Caps AG/Hauptzollamt Singen

6.12.2008   
            
            
               RO
            
            
               Jurnalul Oficial al Uniunii Europene
            
            
               C 313/14
            
         Cerere de pronunțare a unei hotărâri preliminare introdusă de Finanzgerichts Baden-Württemberg (Germania) la 22 septembrie 2008 — Swiss Caps AG/Hauptzollamt Singen
   (Cauza C-412/08)
   (2008/C 313/21)
   Limba de procedură: germana
   Instanța de trimitere
   Finanzgericht Baden-Württemberg
   Părțile din acțiunea principală
   
      Reclamantă: Swiss Caps AG
   
      Pârât: Hauptzollamt Singen
   Întrebările preliminare
   
               1)
            
            
               Poziția 1517 din Nomenclatura combinată [anexa I la Regulamentul (CEE) nr. 2658/87 al Consiliului din 23 iulie 1987 — Nomenclatura combinată (NC) (1)] trebuie interpretată în sensul că adăugarea a 10 mg de lecitină, a 18,8 mg de vitamina E, a 8,2 mg de ceară, a 8 mg de pantotenat de calciu, a 0,2 mg de acid folic și a 0,11 mg de biotină la un amestec constituit din 500 mg de ulei de cernușcă presat la rece (62,5 % sau 83,3 %), din 38,7 mg de ulei de soia și din 16 mg de unt concentrat este atât de nesemnificativă încât nu afectează clasificarea unui astfel de preparat în cadrul acestei poziții?
            
         
               2)
            
            
               În cazul unui răspuns afirmativ la prima întrebare:
               Regula generală nr. 5 pentru interpretarea Nomenclaturii combinate trebuie interpretată în sensul că învelitoarele capsulelor care conțin substanțele menționate mai sus trebuie considerate ca fiind un ambalaj?
            
         
               3)
            
            
               În cazul unui răspuns negativ la a doua întrebare:
               Poziția 1517 din Nomenclatura combinată trebuie interpretată în sensul că faptul că învelitoarea capsulelor se compune din 313,97 mg de amestec de gelatină (compus din 47,3 % gelatină, 17,2 % glicerină și 35,5 % apă), din 4,30 mg de pastă constituită în proporție de 50 % din dioxid de titan și în proporție de 50 % din glicerină și din 1,73 mg de pastă constituită în proporție de 25 % din galben de chinolină și în proporție de 75 % din glicerină determină excluderea posibilității clasificării capsulelor descrise anterior în cadrul acestei poziții?
            
         
      (1)  JO L 256, p. 1, Ediție specială, 02/vol. 4, p. 3.